Kenia

**Kenja**, amtle. engl. **Republic of Kenya**, swahil. **Jamhuri ya Kenya**, is a Land z Oustafrika. Mid 580,367 km² is Kenja unta de am mejran groussfleching Lenda af Plotz 48. Midrana Bvelkaring vo mejra wej 47,6 millionna Leit in n 2019a Zensus is s unta dej am mejran bvelkatn Stootn af Plotz 29. D Haptstod u grejssta Metropoln vo Kenja is Nairobi, dawall d eltast u d ejascht Haptstod dej am mearnata Stod Mombasa is. Kisumu City is d drittgrejssta Stod un a Inlandhafn õn n Viktoria-Sej. Weitane gwichtinga Zentren han d Stedt Nakuru un Eldoret. 2020 is Kenja dej drittgrejssta Wiatschaft in n subsaharischn Afrika nouch Nigeria u Sidafrika gwen. Kenja stousst af n Noadwestn min Sidsudan, af n Noadn mid Ethiopia, af n Oustn mid Somalia, af n Westn mid Uganda, af n Sidn mid Tansania un af Sidoustn min Indischn Ozean zamm.

Nou archaeologischa Datiringa hom kuschitische Velkln in Tejffland vo Kenja zwischn 3200 u 1300 v. Kr. schou gsidlt. D Nilotisch-rednatn Hirtn (Vuafouan vo de heiting nilotisch-sproching Velkln z Kenja) hom wuhl umma 500 v.Chr. õghebt vo da Region, d wou heit zen Sidsudan ghejad, af Kenja hinte zen zejng. Eiropejscha Leit hom s umma 1500 duach s Portugisischn Reich kenna gliant, aa wenn d echta Kolonjalesazjon vo Kenja ejascht in n 19. Jh. min Asgej u Darappn vo d Fleckaln in n Inland õgfangt houd. Es heitinga oda modeana Kenja is virakumma von an Protektorat, es wou 1895 von n Britischn Empire gschaffn u 1920 za Koloni Kenja woan is. Vill Dispuutt zwischn en Vaoanigtn Kinereich u da Koloni hom za Mau Mau Revulozion gfejad, dej wou 1952 õgfangt houd, u za Unohangekaitsdaklering vo 1963. Nou da Unohangekait is Kenja a Midglid von n Commonwealth of Nations blim. A neia Vafassing is 2010 õgnumma woan u houd de Unohangekaitsvafossing vo 1963 weggschupft.

Kenja is a presidenzjella representatifa demokratischa Repablik, i da wou gwählta Stootsleit d Bvelkaring vatretn u da President es hejchst Vejchall von n Stoot u da Reḡiring is. Es Land is midunta a Midglid vo d Vaointn Naziona, von n Commonwealth of Nations, vo da Weltbank, von n Intanazionaln Weringsfõ, von n Gmoisama Moakt vo Oust- u Sidafrika u von n Intanazionaln Strouffgrichtshuaf Mid a Bruttonazionaleikummal vo 1460, hod Kenja a Gwiatschaftal midran untre-mittanen Eikumma. D Wiatschaft vo Kenja is doudamid mid dej am stiakana z ganz Oust- u Zentrolafrika. Da Ackabau oda d Feldawiatschsft is da zwoatgrejssta Sektor: Thee u Kåfee san schou lenga bouas Gerschtl oda "cash crops", dawal Bloumma fia n Export awl mejra  õpflanzt wean. Dej Dejnstloastingsindestri is aa a groussa Wiatschaftsfaktoa, bsundas in n Tourismus. Kenja is a Mitglid i da Oustafrikanischn Wiatschaftsgmoischaft, aa wenn a intanazionale Hannlsorganisazione es zen Grejssann Hiarl vo Afrika rechna. Gfulgt vo da EU is Afrika en Stoot Kenja sa grejssta Exportmoakt.

## Galeri

Map showing counties under the new Kenyan constitution.gif|D 47 Prowinzn nou da nein Vafossing.
Africa_1909_16a.png|A Koatn vo Britischostafrika vo 1909.
Lamu_door.jpg|A gschnitzta, hilzana Tia z Lamu.
Koppen-Geiger_Map_KEN_present.svg|A Klimakoatn vo Kenja.
Kenya_Exports_Treemap_2017.svg|D Exportwoan vo Kenja vo 2017.
Elephants_at_Amboseli_national_park_against_Mount_Kilimanjaro.jpg|Elefantn in n Amboseli Nazionalpoak min Kilimanjar in n Hintagrund.
Tsavo_east_panorama.jpg|Da Tsavo-East-Nazionalpoak.
Kenya-Tealand-Near-Kericho-2012.JPG|A Tee-Plantaschn z Kericho.
Kapsowar1.JPG|Beaḡandschaft ba Kapsowar.
Orrling_of_Nairobi.jpg|D Haptstod Nairobi.
Catholic_Church_in_Mombasa.JPG| Da Halig-Gaist-Katedroln z Mombasa.
Kapsowarhospital1.jpg|Es Spitol vo Kapsowar.
African_safari_route.jpg|A Strouss in n Tsavo-East-Nazionalpoak.
Rose_plants_in_crates.jpg|A Rousnplantaschn.
San_Marco_launch_platform.jpg|D San-Marco-Plattfoam.
Smallholder_Dairy_Farmer.jpg|D Milchwiatschaft z Kenja.
Zones_du_the_au_Kenya.jpg|D Loḡ vo d Tee-Felda z Kenja.


## Beleg


## Litratua
* Ludeki Chweya, John Kithome Tuta u S. Kichamu Akivaga: *Control of Corruption in Kenya: Legal-political Dimensions*, The University of Michigan, 2005, ISBN 978-9966-915-55-9.
* Charles Hornsby: *Kenya: A History Since Independence*, I.B. Tauris, New York City 2012, ISBN 978-1-78076-501-3.

## Im Netz